钦定古今图书集成/理学汇编/文学典/第114卷 > 陈运
## 钦定古今图书集成/理学汇编/文学典/第114卷 > 陈运

按《广东通志》：“运字于昌，归善人。性孝友，博学能文。万
历乙卯举孝廉，授湖广浏阳令。会桂藩例征廛夫出
迎洞庭，时魏珰肆焰，中官虐民，运为卵翼，悉脱棰楚
邑。大司马称其岂弟君子，禁火耗，止争讼，狴犴鞠为
茂草。公馀进髦士，讲析书义。捐俸修文庙，置学田，多
士颂德。母艰归，日依椿帷，不复仕。与人温和谦抑，父”
母丧，祭葬如礼。郡守旌之，乡谥曰“惠端。”著有《左传特
删》《皇明文正惠》《西湖志》《潇湘草》《披云草》行世。